OpenLLM-France/wikimedia huggingface dataset:
# Legió del Xam

La Legió del Xam (àrab: فيلق الشام, Faylaq ax-Xam) és un grup rebel islamista format el 10 de març de 2014, durant la Guerra civil siriana. El grup s'oposa a les forces governamentals de Baixar al-Àssad, així com a l'Estat Islàmic de l'Iraq i el Llevant.

## Història

La Legió del Xam es va formar per consolidar la força dels rebels islamistes moderats, com a resposta a la formació de grups units com el Front Islàmic o el Front dels Revolucionaris de Síria, tots dos a finals de l'any 2013. L'aliança es va formar a partir de 19 grups diferents, alguns dels quals havien estat afiliats amb els Germans Musulmans de Síria. Tanmateix, després de la seva creació, el grup va tractar de tallar tots els seus lligams amb els Germans Musulmans, en un intent d'aconseguir el suport financer de l'Aràbia Saudita, degut a la seva mala relació amb els Germans. El seu líder és Mondher Saras, un exmembre del Consell Militar rebel d'Homs.

## Referències

* 1 2 3 4 «The Sham Legion: Syria’s Moderate Islamists» (anglès)
* ↑ «Nineteen Syrian Opposition Groups Unite under ’Al-Sham Legion'» (en anglès). Syria 360°, 11-03-2014 [Consulta: 18 maig 2014].

## Enllaços externs

* Legió del Xam a Facebook (anglès)
* Canal de Youtube de la Legió del Xam (anglès)
# Serra del Castell de Corçà

La Serra del Castell de Corçà és una serra situada al municipi d'Àger a la comarca de la Noguera, amb una elevació màxima de 733 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Idiurus macrotis

Idiurus macrotis és una espècie de mamífer rosegador de la família dels anomalúrids. Es tracta d'un ratolí volador que viu a l'oest i al centre d'Àfrica. De fet no es tracta d'un esquirol ni un ratolí, però si que és un rosegador. És poca la informació que es té d'aquesta espècie, ja què són molt difícils de mantenir vius en captivitat.
El seu nom específic, macrotis, vol dir «orella gran» en llatí.

## Distribució i hàbitat

Viu al Camerun, el Congo, la República Democràtica del Congo, Costa d'Ivori, Guinea Equatorial, el Gabon, Ghana, Libèria, Sierra Leone i Tanzània. Els seus hàbitats naturals són els boscos humits tropicals de plana o altituds mitjanes i, possiblement, els boscos densos. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Característiques i comportament

Per aconseguir planejar per l'aire, utilitza dues membranes (patagis), que plega quan no les utilitza. Quan les extremitat s'estenen en forma d'estrella, les membranes s'estiren i permeten l'animal planejar d'arbre en arbre. Donat que es tracta d'un animal arbori, passa la major part del temps als arbres, on viu en forats als troncs en grups que van de 2 a 40 membres. En proporció al cos, té una cua llarga que té fues fileres d'escates prominents que li permeten grimpar pels arbres. La resta del cos està coberta de pelatge. Aquesta cua que és més llarga que el cos, s'utilitza també per obtenir equilibri, com ho fan els primats. Aquesta espècie de rosegador fa uns 20 centímetres de llarg i té un pes aproximat de 30 grams. En comparació, el cos d'un ratolí comú és d'aproximadament uns 10 centímetres amb una cua d'uns 5 centímetres.
Es tracta d'un animal nocturn. La limitada informació de la qual es disposa suggereix que es tracta d'un animal frugívor.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Hutterer, R.; Decher, J. Idiurus macrotis. UICN 2008. Llista Vermella d'espècies amenaçades de la UICN, edició 2008, consultada el .
Famílies i espècies vivents d'anomaluromorfs :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Euarchontoglires · Ordre: Rodentia :
Anomaluridae :
Pedetidae :
Zenkerellidae :
# Estadi Feliciano Cáceres

L'Estadi Feliciano Cáceres és un estadi de futbol de la ciutat de Luque, Paraguai.
És la seu del club Sportivo Luqueño i duu el nom de l'antic president del club Feliciano Cáceres. L'antic estadi fou demolit i tornat a construir l'any 1999. Té una capacitat per a 24.000 espectadors.
Va ser una de les seus de la Copa Amèrica de futbol de 1999.

## Referències

* ↑ «Feliciano Cáceres es el estadio de moda», 24-01-2012.
* ↑ World Stadiums. «Estadios de fútbol de Paraguay» (en anglès). [Consulta: 9 juliol 2026].
* ↑ «Copa América 1999». Arxivat de l'original el 15 d’octubre 2018. [Consulta: 30 octubre 2015].
# Càlice (mare de Cicne)

Càlice (en grec antic: Καλύκη) va ser, segons la mitologia grega, una nimfa de gran bellesa filla d'Hecató.
Amb Posidó va engendrar Cicne, a qui el seu pare li va atorgar el do de la invulnerabilitat. Cicne va prendre part a la guerra de Troia a favor de Príam, i quan Aquil·les l'anava a matar, es va convertir en cigne.

## Referències

* ↑ Gai Juli Higí. Faules, 157
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 102. ISBN 9788496061972.
# Serra del Sil

La Serra del Sil és una serra situada al municipi de les Avellanes i Santa Linya a la comarca de la Noguera, amb una elevació màxima de 667 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Xot d'Annobón

El xot d'Annobón (Otus feae) és una espècie d'ocell de la família dels estrígids (Strigidae). Habita la selva humida de l'illa de Pagalu, al golf de Guinea. El seu estat de conservació es considera en perill crític d'extinció.
Ha estat considerada coespecífica del xot africà.

## Referències

* ↑ «Xot d'Annobón». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 256. ISBN 978-84-16728-37-4.
* ↑ BirdLife International. «Annobon Scops-owl. Otus feae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 gener 2023].
# Calligra Sheets

Calligra Sheets, anteriorment anomenat KSpread, és un full de càlcul lliure què forma part del paquet ofimàtic Calligra Suite.
Entre les funcions de KSpread hi ha els múltiples fulls per document, formateig classificat, ajuda per les més de 100 funcions incorporades, plantilles, gràfics, corrector ortogràfic, hipervincles, suport per sèries, acoloriment condicional de sèries, scripting i la classificació de dades.
Des de la versió 1.5, el format nadiu de KSpred és Oasis OpenDocument, tot i així també té un format propi, el qual és un XML comprimit amb el format de compressió ZIP.
Tot i així, KSpread és capaç d'importar diferents formats de full de càlcul mitjançant filtres, inclosos Microsoft Excel, Applix Spreadsheet, Quattro Pro, CSV i OpenOffice.org Calc.

## Enllaços externs

* Pàgina web de KSpread Arxivat 2011-06-07 a Wayback Machine.
# Lo Cogulló (Os de Balaguer)

Lo Cogulló és una muntanya de 913 metres que es troba al municipi d'Os de Balaguer, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cercopitec argentat

El cercopitec argentat (Cercopithecus doggetti) és una espècie de mico del Vell Món que viu sobretot a l'Àfrica oriental. La seva distribució s'estén per Burundi, Tanzània, Ruanda, Uganda i la República Democràtica del Congo. Anteriorment se'l considerava una subespècie del cercopitec blau (Cercopithecus mitis).

## Referències

* 1 2 Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 155. ISBN 0-801-88221-4. (anglès)
# Lluís de Quadras i Feliu

Lluís de Quadras i Feliu (Catalunya, s. XIX - s. XX) va ser un excursionista i dirigent esportiu català, que fou president del Centre Excursionista de Catalunya.
Germà d'Ignasi de Quadras Feliu, president de la Federació Catalana de Muntanyisme i Esquí, Lluís de Quadras fou designat el 1940 per a exercir com a president del Centre Excursionista de Catalunya, substituint a Josep Maria Blanc i Romeu, un càrrec que ocupà durant dinou anys, fins que fou reemplaçat per Albert Mosella i Comas. Era cosí del baró de Quadras i germà del comte de Sant Llorenç del Munt, cavaller de l'Orde del Sant Sepulcre de Jerusalem.

## Referències

* ↑ Roma i Casanovas, Francesc. Història social de l'excursionisme català: el franquisme. Cossetània Edicions, 2008, p. 29. ISBN 978-84-9791-333-1 [Consulta: 17 maig 2020].
* ↑ «Editorial. Luís de Quadras y Feliu». Revista Muntanya, Núm 63, 1959, pàg. 369-370. ISSN: 0212-2111.
* ↑ «Los Caballeros del Santo Sepulcro». La Vanguardia (Hemeroteca), 06-11-1927, pàg. 8 [Consulta: 17 maig 2020].
# Creu Grossa (Andorra la Vella)

La Creu Grossa és una creu de terme situada a l'avinguda de Meritxell d'Andorra la Vella (Principat d'Andorra).
Construïda en pedra, és d’estil gòtic, segurament de finals del segle XVI o començament del XVII. A una banda de la creu es representa Crist clavat a la creu i a l’altra la Mare de Déu amb l’Infant en braços. El pas del temps ha fet que el desgast de la pedra no permeti apreciar el detall de l’escultura, però aquesta conserva tota la bellesa pròpia d'unes proporcions i d'una factura molt ben resoltes. Estava situada al camí ral que unia les poblacions d'Andorra la Vella i Les Escaldes. Actualment, es troba una mica més avall, a la confluència entre l'Avinguda de Meritxell i el carrer Bisbe Príncep Iglesias.

## Referències

* ↑ «Creu Grossa, Andorra la Vella (Andorra)». flickr.
* ↑ «Creu de Terme». Endrets, Geografia Literària dels Països Catalans.
* ↑ «Bella creu de terme i panorámica». Museu Nacional de la Ciència i la Tècnica de Catalunya.
# Serra d'Os

La Serra d'Os és una serra situada al municipi d'Os de Balaguer a la comarca de la Noguera, amb una elevació màxima de 689 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ilhéu dos Mosteiros

Ilhéu dos Mosteiros és un petit illot deshabitat al golf de Guinea, situat a 880 metres al nord-est de l'illa de Príncipe i és una de les illes més petites de São Tomé i Príncipe i és també el punt més oriental de la nació.
El nom de l'illa és la paraula portuguesa per a monestir, però l'illot probablement mai va tenir un monestir. Els illots és la terra més propera de São Tomé i Príncipe a l'illa de Bioko a Guinea Equatorial situada a 206,3 km. NNE des d'un punt a l'oest de San Antonio de Ureca (o Ureca)
L'illot fa 200 metres de SSE a NNW i el seu ample és de 95 metres a 130 metres amb altres roques més petites. Igual que Pedra da Galé a l'oest, tot el terreny és totalment àrid. Durant l'edat de gel, formava part de l'illa de Príncipe i al nord-est del que havia estat el segon punt més proper al continent africà a uns 200 km de distància del que era la península de Bioko, el més proper era a l'est de l'illa que era prop 192 km de l'oest del que ara és Corisco.
L'illot no està habitat pels humans. La fauna d'ocells, peixos i crustacis domina l'illa. Des de 2012, l'illot forma part de la Reserva de la Biosfera de l'Illa de Príncipe.

## Referències

* ↑ Ilhéu dos Mosteiros at Wikimapia
* ↑ «World Network of Biosphere Reserves». Island of Príncipe. UNESCO. [Consulta: 1r juny 2016].

## Bibliografia

* Grande Atlas Mundial, Selecções do Reader´s Digest, 1ª Edc. setembro, 2006, Pág. 223. ISBN 972-609-471-2
* Grande Dicionário Enciclopédico Ediclube Vol. XVI, Pág. 5574 e 5575. 1996. ISBN 972-719-056-1
# Pacte de l'Ulster

El Pacte de l'Ulster (en anglès, Ulster Covenant ) va ser el pacte subscrit el 28 de setembre de 1912, en protesta pel Home Rule introduït pel Govern britànic aquest mateix any. Els signants eren lleialistes que estaven en contra de l'establiment d'un parlament irlandès a Dublín. El Pacte va ser immortalitzat en el poema de Kipling «Ulster 1912».
El Pacte estava format per dues parts: la primera, el Pacte en si mateix, signat per 237.368 homes, i la Declaració, signada per 234.046 dones.

## Text del Pacte

    CONVENÇUTS en la nostra consciència que el Home Rule seria desastros per al benestar material de l'Ulster, així com de la totalitat d'Irlanda, subversiu amb les nostres llibertats civils i religioses, destructiu de la nostra ciutadania, i perillós per a la unitat de l'Imperi, nosaltres, els sotasignats, homes de l'Ulster, súbdits lleials de Sa Graciosa Majestat Jordi V, confiant humilment en el Déu en què els nostres pares en els dies de tensió i dificultats tan confident van creure, per la present ens comprometem en solemne Pacte, en aquesta època la nostra amenaçada per la calamitat, a mantenir-nos units en la defensa, per nosaltres i pels nostres fills, de la nostra apreciada posició d'igualtat de ciutadania en el Regne Unit, i a usar tots els mitjans que es puguin trobar necessaris per derrotar la present conspiració per instituir un Parlament amb "Home Rule" a Irlanda. I en el cas que semblant Parlament ens sigui imposat sobre nosaltres, addicionalment ens comprometem mútua i solemnement a negar-nos a reconèixer la seva autoritat. En la segura confiança que Déu defensarà el correcte, subscrivim aquí els seus noms.

### Original Anglès

    BEING CONVINCED in our consciences that Home Rule would be disastrous to the material well-being of Ulster as well as of the whole of Ireland, subversive of our civil and religious freedom, destructive of our citizenship, and perilous to the unity of the Empire, we, whose names are underwritten, men of Ulster, loyal subjects of His Gracious Majesty King George V, humbly relying on the God whom our fathers in days of stress and trial confidently trusted, do hereby pledge ourselves in solemn Covenant, throughout this our time of threatened calamity, to stand by one another in defending, for ourselves and our children, our cherished position of equal citizenship in the United Kingdom, and in using all means which may be found necessary to defeat the present conspiracy to set up a Home Rule Parliament in Ireland. And in the event of such a Parliament being forced upon us, we further solemnly and mutually pledge ourselves to refuse to recognize its authority. In sure confidence that God will defend the right, we hereto subscribe our names.

## Vegeu també

* Partició d'Irlanda
* Home Rule (Irlanda)
* Estatut de Govern d'Irlanda (1920) ( Government of Ireland Act )
* Tractat Angloirlandès
* Acord de Belfast (1998)

## Enllaços externs

* Pacte de l'Ulster a l'Oficina del Registre Públic d'Irlanda del Nord (anglès)
# Lo Coster

Lo Coster és una serra situada al municipi de Foradada a la comarca de la Noguera, amb una elevació màxima de 499 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra Mosquera

La Serra Mosquera és una serra situada entre els municipis d'Alòs de Balaguer i d'Artesa de Segre a la comarca de la Noguera, amb una elevació màxima de 506 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Frontera entre Guinea Equatorial i São Tomé i Príncipe

La frontera entre ella Guinea Equatorial i São Tomé i Príncipe consisteix en dos segments marítims al golf de Guinea. Aquesta frontera es regeix per un tractat signat a Malabo el 26 de juny de 1999.
La primera part de la frontera separa l'illa d'Annobón de Guinea Equatorial i l'illa de São Tomé. Aquesta part de la frontera es compon de quatre segments marítims lineals definits per cinc punts de coordenades individuals. El límit és una línia equidistant aproximativa entre les dues illes.
* Punt 1 : 1°29'04"S 7°16'30"E
* Punt 5 : 0°47'15.8"S 6°11'30.7"E
* Punt 3 : 0°12'54"S 5°19'23"E
* Punt 4 : 0°41'45.3"N 3°37'03.2"E
* Punt 5 : 0°54'59.5"N 3°12'32.95"E
La segona part de la frontera definida separa Mbini al continent i l'illa de Bioko de l'illa de Príncipe. Aquesta part de la frontera és més complexa, composta de 14 segments lineal definida per 15 punts de coordenads individuals. Com la primera part, aquesta part de la frontera és una part de la frontera és una línia equidistant aproximativa entre els dos països.
* Punt 1 : 0°37'25"N 8°11'42"E
* Punt 2 : 1°00'15"N 8°18'10"E
* Punt 3 : 1°11'32.65"N 8°21'38.75"E
* Punt 4 : 1°17'48"N 8°22'48"E
* Punt 5 : 1°24'14"N 8°24'08"E
* Punt 6 : 1°38'45"N 8°27'58"E
* Punt 7 : 1°49'10"N 8°30'15"E
* Punt 8 : 1°54'45"N 8°31'15"
* Punt 9 : 2°04'01.6"N 8°33'00.5"E
* Punt 10 : 2°12'48"N 8°21'57"E
* Punt 11 : 2°25'32"N 8°02'40"E
* Punt 12 : 2°31'35.3"N 7°53'20.4"E
* Punt 13 : 2°38'34"N 7°42'13"E
* Punt 14 : 2°50'00"N 7°25'52"E
* Punt 15 : 3°02'31.75"N 7°07'17.45"

## Referències

* ↑ Treaty Regarding the Delimitation of the Maritime Boundary between the Republic of Equatorial Guinea and the Democratic Republic of Sao Tome and Principe
# Lo Tossalet (Àger)

Lo Tossalet és una serra situada al municipi d'Àger a la comarca de la Noguera, amb una elevació màxima de 651 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sapinuwa

Sapinuwa o també Šapinuwa va ser una ciutat hitita que se situa a l'actual Ortaköy a la Província de Çorum, a Turquia. Era uns 60 km al nord-est d'Hattusa. Per les restes arqueològiques i escrites que s'han trobat, va ser un dels principals centres religiosos i administratius de l'Imperi Hitita, una base militar i el lloc de residència ocasional de diversos reis hitites quan visitaven la regió. En algunes de les tauletes d'argila trobades a Hattusa es parla del palau reial de Sapinuwa, que sens dubte era important. La ciutat estava situada en un altiplà escarpat i molt ben fortificada.
En el conjunt d'edificis que formaven el palau reial s'hi han trobat unes tres mil tauletes d'argila escrites en cuneïforme hitita, que encara no s'han publicat en la seva totalitat (2021), i que proporcionen molta informació sobre assumptes administratius, ja que contenen la correspondència entre el rei i els oficials de la ciutat i de diversos oficials militars i administratius entre ells. També s'han trobat algunes tauletes escrites en hurrita, que principalment són rituals religiosos, i en accadi.

## Referències

* ↑ Bryce, Trevor. Hititas: historia de los guerreros de Anatolia. Córdoba: Almuzara, 2021, p. 70-71. ISBN 9788418578854.
# Pascual Coloma Sogorb

Pascual Coloma Sogorb (mort a Alacant el 20 de setembre de 2015) fou un empresari i polític valencià, darrer alcalde d'Alacant durant el franquisme. Estudià economia i va treballar com a comerciant. Durant molts anys fou propietari de l'adrogueria Coloma, situada al carrer de Sant Francesc. Vers el 1969 fou nomenat regidor de l'ajuntament d'Alacant. Nomenat tinent d'alcalde, el juliol de 1976 fou condemnat a 15 dies d'arrest menor per agredir a un altre regidor, Fernando Fajardo Sánchez-Serrano. Quan l'abril de 1977 va dimitir l'alcalde José Manuel Martínez Aguirre per presentar-se a les eleccions generals espanyoles de 1977 va refusar ocupar l'alcaldia. Sí ho va fer el febrer de 1979, quan va dimitir l'aleshores alcalde Ambrosio Luciáñez Piney per presentar-se com a candidat de la UCD a les primeres eleccions municipals democràtiques. Després de les eleccions va deixar l'alcaldia i no es va dedicar més a la política.

## Referències

* ↑ Pascual Coloma Sogorb, El País, 27 de juliol de 1976
* ↑ Fallece Pascual Coloma, alcalde de Alicante en 1979, lainformacion.es, 21 de setembre de 2015
# Montsec de Pedroneta

El Montsec de Pedroneta és un masia situada al municipi d'Àger, a la comarca catalana de la Noguera. Està a una altitud de 1173,2 metres al peu del Serrat de la Corona a la riba del Barranc de Segarra.

## Referències

* ↑ «Àger». A: Departament de Política Territorial i Obres Públiques. Nomenclàtor oficial de toponímia de Catalunya (pdf). 2ª edició. Generalitat de Catalunya, 2009. ISBN 978-84-393-8146-4.
* ↑ «Montsec de Pedroneta». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Falciot cuallarg de Shoa

El falciot cuallarg de Shoa (Schoutedenapus myoptilus) és una espècie d'ocell de la família dels apòdids (Apodidae) que habita zones de camp obert i possiblement cria en penya-segats o coves de les illes del golf de Guinea, est de la República Democràtica del Congo, el Sudan del Sud, sud d'Etiòpia, Uganda, Ruanda, Burundi, oest i centre de Kenya, nord-est de Tanzània, Malawi, Zàmbia, est de Zimbàbue, Angola i oest de Moçambic.
# Camille Lopez

Camille Lopez (Maule-Lextarre, 3 d'abril de 1989) és un jugador de rugbi a 15 francès que juga al lloc de mig de melé amb la USAP (1,75 m per a 77 kg). Va ser triat dues vegades amb els Barbarians francesos, durant dues proves contra Japó el 2012. Revelació del Top 14, va ser seleccionat per a la seva primera vegada amb la selecció de França per a la gira d'estiu 2013 a l'hemisferi sud.

## Carrera

* 2008-2009: SA Mauléon (Fédérale 1)
* 2009-2013 : Union Bordeaux Bègles (Pro D2) i (Top 14)
* 2013- : USAP (Top 14)

## Enllaços externs

* Estadístiques sobre itsrugby.fr
* Camille Lopez a l'USAP !
* Camille Lopez evoluciona amb molt rapiditat
# Codi Internacional de Nomenclatura de Procariotes

El Codi Internacional de Nomenclatura de Procariotes (ICNP, de l'anglès International Code of Nomenclature of Prokaryotes), abans Codi Internacional de Nomenclatura de Bacteris (ICNB) és el sistema de nomenclatura que regeix el nom científic per als organismes procariotes, és a dir, els bacteris i els arqueus. Aquest codi el publica per part del Comitè Internacional de Sistemàtica de Procariotes (ICSP).
Originàriament el Codi Internacional de Nomenclatura Botànica incloïa els Bacteris, perquè en els principis de la microbiologia, els bacteris s'havien considerat fongs i eren anomenats esquizomicets, fins que l'any 1975, en el Congrés Internacional de Botànica, es va decidir eliminar-les d'aquest codi. L'1 de gener de 1980 marca l'inici de la nova nomenclatura.
En els procariotes, el tipus nomenclatural no és un organisme mort com en el cas d'animals i plantes, sinó una soca de bacteris cultivada viva, en general congelada, i disponible com a mínim en dues col·leccions diferents. La llista de tàxons dels bacteris, a diferència del que ocorre en les plantes i el que ocorria en animals fins al Zoobank, s'inclouen en una llista, la Approved List of Bacterial Names (Llista aprovada de noms de bacteris), que es publica en única revista, actualment amb el títol International Journal of Systematic and Evolutionary Microbiology (IJSEM).
La classificació més acceptada és l'elaborada per l'oficina editorial del Bergey's Manual of Systematic Bacteriology (Manual de Bacteriologia Sistemàtica de Bergey) com a pas preliminar per organitzar el contingut de la publicació. Aquesta classificació, coneguda com The Taxonomic Outline of Bacteria and Archaea (TOBA), està disponible a Internet.

## Referències

* ↑ Tindall, B.J. (1999). Misunderstanding the Bacteriological Code. Int J Syst Bacteriol. 49, 1313-1316. PMID: 10425796. HTML Arxivat 2008-08-03 a Wayback Machine. PDF
* ↑ J.P. Euzéby (2008) List of Prokaryotic names with Standing in Nomenclature (LPSN) Arxivat 2010-12-30 a Wayback Machine.
* ↑ International Committee on Systematics of Prokaryotes
* 1 2 Sneath, P.H.A. «Code of Nomenclature» (en anglès). International Committee on Systematics of Prokaryotes (ICSP), 2021. Arxivat de l'original el 2022-06-14. [Consulta: 8 maig 2021].
* ↑ «Bergey's Manual Trust» (en anglès), 26 agosto. [Consulta: 2 septiembre].
* ↑ The Taxonomic Outline of Bacteria and Archaea Arxivat 2008-12-01 a Wayback Machine., TOBA Release 7.7, 2007.
# Los Còms

Los Còms és una serra situada al municipi d'Àger a la comarca de la Noguera, amb una elevació màxima de 983 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya